তিব্বত
প্রবাসী অনেক তিব্বতীয় এই অঞ্চলকে গণচীনের একটি অংশ হিসেবে মানতে সম্মত নন। ১৯৫৯ সালে গণচীনের বিরুদ্ধে তিব্বতিদের স্বাধীকারের আন্দোলনে ব্যর্থ হয়। তখন দলাই লামার নেতৃত্বে অসংখ্য তিব্বতি ভারত সরকারের আশ্রয় গ্রহণপূর্বক হিমাচল প্রদেশের ধর্মশালায় বসবাস আরম্ভ করেন। সেখানেই ভূতপূর্ব স্বাধীন তিব্বতের নির্বাসিত সরকার প্রতিষ্ঠিত হয়। তিব্বতের রাজধানীর নাম লাসা।
ত্শা-রোং-জ্লা-ব্জাং-দ্গ্রা'-'দুল
১৯১৫ খ্রিষ্টাব্দের সেপ্টেম্বর মাসে ত্শা-রোং-জ্লা-ব্জাং-দ্গ্রা'-'দুল কূটনৈতিক কারণে সিক্কিম ও ১৯২৪ খ্রিষ্টাব্দে তীর্থভ্রমণের উদ্দেশ্যে ভারত যাত্রা করেন। তিব্বতের স্বাধীনতা ঘোষণার পর থেকেই তিনি একজন নেতৃস্থানীয় ব্যক্তি হিসেবে উঠে আসেন এবং তিব্বতের রাজনৈতিক, সামরিক ও অর্থনৈতিক উন্নতির জন্য তাঁর ওপর দায়িত্ব প্রধান করা হয়। তিনি তিব্বতী সেনাবাহিনীর সর্বাধিনায়কের দায়িত্ব পালনের পাশাপাশি মন্ত্রীসভার একজন গুরুত্বপূর্ণ মন্ত্রী হিসেবেও দায়িত্ব লাভ করেন। তিনি প্রতিবেশী রাষ্ট্রগুলিতে যাত্রা করে জাতীয় নীতি ও কৌশলগুলি সম্বন্ধে অভিজ্ঞতা অর্জন করেন। তিনি তিব্বতকে একটি সফল রাষ্ট্র হিসেবে গড়ে তুলতে একটি শক্তিশালী সেনাবাহিনী এবং বৈদেশিক শক্তিগুলির সঙ্গে কূটনৈতিক সম্পর্কের প্রয়োজনীয়তা সম্বন্ধে উপলব্ধি করেন। তাঁর মতে সেনাবাহিনী শুধুমাত্র বৈদেশিক আক্রমণ থেকেই তিব্বতকে রক্ষা করবে তাই নয়, রাষ্ট্রের ভেতরের বিবাদগুলির নিষ্পত্তিতেও গুরুত্বপূর্ণ ভূমিকা পালন করে একটি কেন্দ্রীভূত সেনা নির্ভর আধুনিক তিব্বত রাষ্ট্রের গঠন করবে। কিন্তু সাধারণ তিব্বতীদের মধ্যে অত্যন্ত জনপ্রিয় হওয়া সত্ত্বেও আধুনিকীকরণের বৈপ্লবিক চিন্তাভাবনা এবং সমজ সংস্কারের ডাক অভিজাত সম্প্রদায় ও উচ্চপদস্থ বৌদ্ধ ভিক্ষুদের মধ্যে অসন্তোষের সৃষ্টি করেছিল, যারা তাঁকে তিব্বতের প্রাচীন ঐতিহ্য ও ইতিহাসের পরিপন্থী একজন শত্রু হিসেবে বিবেচনা করেছিলেন। ১৯২৫ খ্রিষ্টাব্দে তিনি ভারত থেকে ফিরে এলে, অভিজাতদের ইচ্ছেয় তাঁকে সেনাবাহিনীর সর্বাধিনায়কের পদ এবং মন্ত্রীসভা থেকে সরিয়ে দেওয়া হয়। এতদসত্ত্বেও দ্রেপুং বৌদ্ধবিহারের মতো তিব্বতের প্রভাবশালী বৌদ্ধবিহারের ভিক্ষুরা তাঁকে সবসময় সমর্থন করে গেছেন।